**ПЪЛНОМОЩНО – ОБРАЗЕЦ**

Долуподписаният(та) .........................................................................................................................................

*(трите имена, ЕГН, данни от документ за самоличност,*

*съответно наименование на фирмата, ЕИК по БУЛСТАТ),*

в качеството си на акционер, притежаващ .................. броя акции от капитала на М+С Хидравлик АД, на основание чл. 226 от Търговския закон във връзка с чл. 116 от Закона за публично предлагане на ценни книжа

**УПЪЛНОМОЩАВАМ**

....................................................................................................................................................................................

*(трите имена, ЕГН, данни от документ за самоличност,*

*съответно наименование на фирмата, ЕИК по БУЛСТАТ),*

да ме представлява на общото събрание на акционерите, което ще се проведе на 21.05.2024 г. от 13.30 часа в град Казанлък, ул.”Козлодуй” 68, и да гласува с всички притежавани от мен акции по въпросите от дневния ред съгласно указания по-долу начин, а именно:

1. Приемане на доклад за дейността на дружеството през 2023 г., на годишния финансов отчет за 2023 г., заверен от одитор, отчет за дейността на одитния комитет и отчет за дейността на директора за връзки с инвеститорите.

**Проект за решение:** ОСА приема доклада за дейността на дружеството за 2023 г., годишния финансов отчет за 2023 г., заверен от одитор, отчета за дейността на одитния комитет и отчета за дейността на директора за връзки с инвеститорите.

**Начин на гласуване:** За“, „Против“, „Въздържал се“ или „По своя преценка“.

1. Приемане на доклад за прилагане на Политиката за възнагражденията на членовете на Съвета на директорите през 2023 г.

**Проект за решение:** ОСА приема доклада за прилагане на Политиката за възнагражденията на членовете на Съвета на директорите през 2023 г.

**Начин на гласуване:** За“, „Против“, „Въздържал се“ или „По своя преценка“.

1. Предложение за разпределение на печалбата за 2023 г.

**Проект за решение:** ОСА разпределя печалбата за 2023 г. както следва: 1. Сума в размер на 15 773 280 (петнадесет милиона седемстотин седемдесет и три хиляди двеста и осемдесет) лева за изплащане на дивиденти при следните параметри: 1.1. Брутна сума на акция: 0,40 лева; 1.2. Начало на изплащане на дивидента: 18.07.2024 г. 1.3. Срок за изплащане на дивидента: шест месеца. 1.4. Начин на изплащане: чрез „Централен депозитар” АД и „Интернешънъл Асет банк” АД, клон Казанлък. Остатъкът да се отнесе в неразпределената печалба на дружеството.

**Начин на гласуване:** За“, „Против“, „Въздържал се“ или „По своя преценка“.

1. Определяне на годишна премия на членовете на Съвета на директорите.

**Проект за решение:** ОСА определя допълнително възнаграждение, годишна премия за всеки член от Съвета на директорите, в размер на 1,1% от печалбата преди облагане за 2023 г. Допълнителното възнаграждение да се начисли в разходите за възнаграждения за 2024 г. и да се изплати в съответствие с правилата, определени в чл. 4 от Политиката по възнагражденията.

**Начин на гласуване:** За“, „Против“, „Въздържал се“ или „По своя преценка“.

1. Освобождаване от отговорност на членовете на СД и прокуриста за дейността им през 2023 г.

**Проект за решение:** ОСА освобождава от отговорност членовете на СД и прокуриста за дейността им през 2023 г.

**Начин на гласуване:** За“, „Против“, „Въздържал се“ или „По своя преценка“.

1. Избор на одитор за извършване на независим финансов одит на дружеството за 2024 година. **Проект за решение:** ОСА избира „Одит – Корект“ ООД, представлявано от Росица Тричкова, регистриран одитор, диплом № 0091, което да извърши независим финансов одит на дружеството за 2024 г., съгласно препоръката на одитния комитет.

**Начин на гласуване:** За“, „Против“, „Въздържал се“ или „По своя преценка“.

1. Преизбиране на членовете на Съвета на директорите за нов петгодишен мандат.

**Проект за решение**: На основание чл. 233, ал. 3 от Търговския закон ОСА преизбира за нов петгодишен мандат членовете на Съвета на директорите: Димитър Богомилов Тановски, Иван Делчев Делчев, „Велев Инвест" ООД – ЕИК: 175064007, „Состра Инженеринг“ ЕООД– ЕИК: 175183709, „Манг” ООД – ЕИК: 130024809 и "Стара планина холд" АД – ЕИК: 121227995.

**Начин на гласуване:** За“, „Против“, „Въздържал се“ или „По своя преценка“.

1. Определяне възнагражденията на членовете на Съвета на директорите.

**Проект за решение**: ОСА запазва досегашния размер на постоянната част от възнаграждението за всеки от членовете на съвета на директорите.

**Начин на гласуване:** За“, „Против“, „Въздържал се“ или „По своя преценка“.

1. Приемане на изменения и допълнения в устава на дружеството.

**Проект за решение**: ОСА приема следните предложения на Съветът на директорите за изменения и допълнения в устава на дружеството:

§1. Чл. 9, ал. 2 от Устава се изменя по следния начин: „(2) Замяната на безналични поименни акции с налични акции и въвеждането на ограничения за прехвърлянето им е допустимо след отписване на дружеството от регистъра на Комисията по финансов надзор.“

§2. В чл. 10 се добавя нова ал. 4 със следното съдържание: „(4) Правото на глас в общото събрание на акционерите възниква с пълното изплащане на емисионната стойност на всяка акция и след вписване на ДРУЖЕСТВОТО, респективно на увеличението на капитала на ДРУЖЕСТВОТО в Търговския регистър при Агенция по вписванията.“

§ 3. В чл. 11 се правят следните промени:

Т. 1 се изменя като в края на изречението се добавя „по реда и условията на ЗППЦК и подзаконовите актове по прилагането му;“

Т. 2 се отменя;

Предишна т. 3 става нова т. 2.

§ 4. Чл. 16. се изменя по следния начин: „Чл. 16. Овластява Съвета на директорите да увеличава капитала на ДРУЖЕСТВОТО в размер до 110 000 000 (сто и десет милиона) лева чрез издаване на нови акции в продължение на пет години от регистриране на тази разпоредба на устава в търговския регистър.“

§ 5. В чл. 28, т. 6 думата „дипломирани“ се заменя с думата „регистрирани“;

§ 6. Чл. 32, ал.4 в края на изречението се поставя запетая и текстът се допълва с израза „които се публикуват на електронната страница на ДРУЖЕСТВОТО.“

§ 7. Чл. 33 се изменя по следния начин: „Чл.33. Общото събрание е редовно, ако на него присъстват или са представени акционери, притежаващи акции, които представляват 51 (петдесет и едно) на сто от капитала на ДРУЖЕСТВОТО. При липса на кворум се насрочва ново заседание не по-рано от 14 дни и то е законно, независимо от представения на него капитал. Датата на новото заседание може да бъде посочена и в поканата за първото заседание.“

§ 8. В чл. 34 се правят следните промени:

Ал. 2 се изменя по следния начин: „(2) Правото на глас се упражнява от лицата, вписани като такива с право на глас в централния регистър на ценни книжа 14 дни преди датата на Общото събрание.“

Приема се нова ал. 3 със следното съдържание: „(3) При спазване на изискванията на ЗППЦК и Правилата за гласуване чрез кореспонденция на дружеството, правото на глас в общото събрание на акционерите може да се упражни и преди датата на общото събрание чрез кореспонденция, като се ползва поща, включително електронна поща, куриер или друг технически възможен начин, определен в тези правила.“

Приема се нова ал. 4 със следното съдържание: „(4) Независимо от предвидената в предходната алинея възможност, съветът на директорите определя начина за упражняване на правото на глас за всяко отделно общо събрание на акционерите, като съответна информация се представя в поканата за свикване на общото събрание.“

Приема се нова ал. 5 със следното съдържание: „(5) Съветът на директорите приема правилата за гласуване чрез кореспонденция, които се публикуват на електронната страница на ДРУЖЕСТВОТО.“

§ 9. Чл. 39, ал. 2 се изменя по следния начин: В първото изречение след думите „за срок от пет години“ се добавя уточнението „считано от датата на вписване на решението за избор в търговския регистър“.

§ 10. В чл. 40, ал. 3 се правят следните промени:

Създава се ново второ тире със следното съдържание: „- е било управител, член на управителен или контролен орган на дружество, за което е било установено с влязло в сила наказателно постановление неизпълнение на задължения по създаване и съхраняване на определените му нива от запаси по Закона за запасите от нефт и нефтопродукти;“

Предишно второ тире става ново трето тире и се изменя по следния начин: „ - към момента на избора е осъдено с влязла в сила присъда за умишлено престъпление от общ характер, извършено в Р. България или чужбина, освен ако е реабилитирано.“

Създава се ново четвърто тире със следното съдържание: „ - не отговаря на други изисквания, предвидени в устава.“

§ 11. Чл. 51, ал. 1 се изменя по следния начин: думите „месец февруари“ се заменят със „законоустановения срок“.

§12. Чл. 56, ал.2 се изменя по следния начин: думата „3-месечен“ се заменя със „законоустановения“.

**Начин на гласуване:** За“, „Против“, „Въздържал се“ или „По своя преценка“ за всяко от предложенията.

Упълномощаването обхваща (не обхваща) въпроси, които са включени в дневния ред при условията на чл. 231, ал. 1 ТЗ и не са съобщени или обнародвани съобразно чл. 223 ТЗ. В случаите по чл. 231, ал. 1 ТЗ пълномощникът има право на собствена преценка, дали да гласува и по какъв начин.

***(Забележка: волеизявлението се отбелязва със зачеркване или заличаване на ненужното).***

Пълномощното важи и в случай на отлагане на общото събрание на акционерите поради липса на кворум. Преупълномощаването с изброените по-горе права е нищожно.

Упълномощител:

*Забележка: Акционерът може да не посочва начинът за гласуване по отделните точки от дневния ред. В този случай за начин на гласуване трябва да е записано: „****Пълномощникът има право на преценка дали и по какъв начин да гласува.****” Това изречение може да замести както изцяло текста след „Начин на гласуване”, така и отделни точки от дневния ред.*